OpenLLM-France/wikimedia huggingface dataset:
# Abd Allah ibn al-Hakam

Abd Allah ibn al-Hakam al-Tujibi (arabieraz: عبد الله بن الحكم التجيبي‎ ; 1038an hila) Zaragozako taifako laugarren errege independentea (1038) izan zen, Banu Tujibi leinuko azkena.
1035ean Hisham II.a izeneko buruzagi bat bere buruari kalifa bat izendatu zuen Sevillan. Al-Mundhir II.ak, bere arbasoek egin zuten moduan, ez zuen kalifa berria onartu. Egoera aprobetxatuz, Abd Allah ibn al-Hakam bere lehengusua 1038ko udan matxinotu eta abuztuaren 23an errege-alkazarra hartu zuen. Abd Allahek Al-Mundhir eta Yekutiel ben Isaak bisir judua erail zituen. Laster, hajib titulua bereganatu eta txanponak egiteari ekin zion. Lleidako qadia zen Sulayman ibn Hudi agintea promes egin arren, hitza jan zuen. Lleidako qadiak, Ismail Toledokoaren laguntza zuena, irailaren 20an Zaragozan sartu zen eta Abd Allah kargutik kendu zuen. 28 egun besterik ez zen boterean izan.

## Erreferentziak

* ↑ Viguera Molins, Mª Jesús. (1988). Aragón musulmán. Zaragoza: Mira editores ISBN 84-86778-06-9..
* ↑ Cervera Fras, M ª José. (1999). El reino de Saraqusta. Zaragoza: CAI ISBN 84-88305-93-1..
* Datuak: Q3573053
# Abd Allah ibn Abd al-Muttalib

Abd Allah ibn Abd al-Muttalib (arabieraz: عبدالله بن عبد المطلب‎; Meka, c. 546 - Medina, 570) arabiar noblea izan zen, Mahoma islamiar profetaren aita.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 16 or..
* Datuak: Q34408
* Multimedia: Abdullah ibn ‘Abd al-Muttalib / Q34408
# Abcoude

Abcoude (entzun) Herbehereetako Utrecht probintziako herria da. 2010eko urtarrilaren 1eko erroldaren arabera, herriak 8.789 biztanle zituen.

## Ikus, gainera

* Utrecht probintzia

## Kanpo estekak

* (Nederlanderaz) Udalaren webgunea.
* Datuak: Q307103
* Multimedia: Abcoude / Q307103
# Abd al-Karim ibn Abd al-Wahid ibn Mugit

Abd al-Karim ibn Abd al-Wahid ibn Mugit (arabieraz: عبد الكريم بن عبد الواحد بن مغيث‎) IX. mendeko Kordobako emirerriko jenerala izan zen, Hixam I.aren agindupean zegoena.
794an emirerriak, Asturiasko Erresuma arpilatzeko razzia prestatu zuenean, bi zutabetan banatu zuen bere armada: Abd-al-Karimek Araba eta Abd-al-Malik bere anaiak erdialdea eraso zuten. Lutosko guduan menderatuak izan ondoren, 795ean Abd-al-Karimek zutabe biak zuzendu eta garaipenak lortu zituen Babiasen, Quirós ibaian eta Nalón ibaian,. 796an berriro eraso zuen Asturias.
816an Pancorboko guduan garaipena lortu zuen.

## Erreferentziak

* ↑ (Gaztelaniaz) Ingenieros del Rey, Batalla de Lutos (794)
* ↑ (Gaztelaniaz) Ingenieros del Rey, Batalla del rio Quirós
* ↑ (Gaztelaniaz) Gonzalo Martínez Díez, El condado de Castilla, p.112
* ↑ (Gaztelaniaz) Lévi-Provençal, Évariste. (1954). Textos inéditos del Muqtabis de Ibn Hayyan sobre los orígenes del Reino de Pamplona. , 296-297 or. ISSN 0304-4335..
* Datuak: Q10983883
# Abertzaletasun

Abertzaletasuna aberriari agertzen zaion zaletasun edo maitasuna da, eta abertzale (aberriaren zale) hitzetik dator. Abertzale hitzak «aberria maite duena, aberriaren alde saiatzen edo borrokatzen dena» esan nahi du. Nahiz eta abertzale hitzak edozein aberriren zaleak izendatzeko balio duen, besterik zehazten ez bada, aberritzat Euskal Herria dutenak izaten ditu aipagai, gehienetan.
Hitza estraineko 1896an idatzi zen (Euskal HIztegia, Ibon Saratsola), euskal abertzaletasuna definitzeko, hain zuzen aberri hitza eguneratzearen ondorioz, abertzaletasunaren aita Sabin Arana Goirik sortua. Munduko herri gehienetan daude alderdi abertzaleak: Katalunia, Aragon, País Cántabru, Asturias, Galizia, Andaluzia, País Llionés, Bretainia, Okzitania, Alsazia, Kanariak... baina euskararen nazioarteko zabalpen urriak eta erdaldunek ulertzeko ezintasunak areagotu dute euskaraz ere nazionalismo hitza erabiltzea. Hala ere, euskaraz nazionalismo hitza ez zen 1977 arte idatzi eta idazle batzuek ezberdintzat hartzen dituzten arren, guztiz izenkide edo sinonimoak dira.
Beraz, espainolkeria (espainolismoa) zein frantseskeria (jakobinismoa) aldarrikatzen dutenak abertzaleak dira neurri batean, aberri edo nazio espainolik edo frantsesik ez den arren, benetako aberri, herri edo nazioen gainean inposatutako estatu genozidak baino.
Euskaraz sarritan bereizten ez badira ere, askoren ustez, abertzale eta nazionalista ez dira kontzeptu berberak, eta erdaretan argi bereizten dituzte:
* abertzale = patriota (Gaztelaniaz), patriote (Frantsesez), patriot (Ingelesez), Patriot (Alemanez).
* nazionalista = nacionalista (Gaztelaniaz), nationaliste (Frantsesez), nationalist (Ingelesez), Nationalist (Alemanez).
Berdin gertatzen da abertzaletasun eta nazionalismo kontzeptuekin:
* abertzaletasun = patriotismo (Gaztelaniaz), patriotisme (Frantsesez), patriotism (Ingelesez), Patriotismus (Alemanez).
* nazionalismo = nacionalismo (Gaztelaniaz), nationalisme (Frantsesez), nationalism (Ingelesez), Nationalismus (Alemanez).

## Ikus gainera

* Eusko abertzaletasuna
* Nazionalismoa

## Erreferentziak

* ↑ «abertzale» sarrera, Harluxet Hiztegi Entziklopedikoan.
* ↑ Halaxe ageri da gaur egungo hiztegi guztietan: Euskalterm terminologia bankuan, Elhuyar hiztegian, Zehazki hiztegian, 3000 Hiztegian, Labayru hiztegian.

## Kanpo estekak

* Datuak: Q6241
* Multimedia: Patriotism / Q6241
# Aberysgir

Aberysgir, Galesko udalerri bat da, Powys konderrian. Cardiff hiriburutik 35 kilometrora dago.

## Kanpo estekak

* Datuak: Q4667218
* Multimedia: Aberyscir / Q4667218
# Aberystwyth gaztelua

Aberystwyth gaztelua (galeseraz Castell Aberystwyth eta ingelesez Aberystwyth Castle) Galesko Ceredigion konderriko Aberystwyth udalerrian dagoen gaztelu baten hondakinak dira. Gaztelua 1277–1289 bitartean eraiki zen, Eduardo I.a Ingalaterrakoaren erregealdian.

## Iruditegia

* Hondakinak.
* Iparraldeko dorrearen kanpoaldeko ikuspegia.
* Hondartza aldetik urrutira ikusita.
* Atsedenlekua.

## Kanpo estekak

* Aberystwyth gazteluari buruzko orrialdea (Ingelesez)
* Datuak: Q319745
* Multimedia: Aberystwyth Castle / Q319745
# Abertzaleon Oihartzuna

Abertzaleon Oihartzuna Espainiako Alderdien Legea onartu ondoren Oiartzunen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 2.258 izan ziren boto nuluak, emandako botoen %41,20.

## Ikus, gainera

* Espainiako Alderdien Legea

## Kanpo estekak

* Datuak: Q12252747
# Aberuthven

Aberuthven, Eskoziako gaeleraz: Obar Ruadhainn eta eskozieraz: Abriven, Eskoziako herri txiki bat da, Perth eta Kinross eremu administratiboan.

## Kanpo estekak

* Datuak: Q4667216
* Multimedia: Aberuthven / Q4667216
# Abertzale Sozialisten Batasuna

Abertzale Sozialisten Batasuna (ASB) legez kanpo dagoen Batasunari lotutako zenbait lagunek 2007ko martxoaren 27an Espainiako Barne Ministerioan erregistratzen saiatu ziren alderdi politikoaren izena da. Maiatzaren 27ko Nafarroako Parlamenturako, Batzar Nagusietarako eta udal-hauteskundeetan parte hartzeko alderdi berriak erregistratzeko epea bukatu baino egun bat lehenago erregistratu zuen Marije Fullaondo politikariak.
Batasuneko hainbat kideren arabera (Arnaldo Otegi eta Pernando Barrena, besteak beste), ASB "ezker abertzaleak, Alderdien Legea betez, alderdi politiko bat erregistratzeko egindako saioa" izan zen.
Espainiako Estatuaren Abokatuak eta Herri-salatariak, baina, ASB erregistratzea geldiarazi zuten, alderdi hau "Batasunaren jarraipena" zelakoan. 2007ko maiatzaren 16an, foru eta udal hauteskunde kanpainaren barnean, Espainiako Auzitegi Gorenak Abertzale Sozialisten Batasunaren erregistroari ukoa berretsi zuen.

## Erreferentziak

* ↑ Ezker abertzaleak alderdi berria erregistratu du, Berria, 2007ko martxoaren 27a
* ↑ Auzitegi Gorenak ez dio ASBri erregistratzen utziko, Berria, 2007ko maiatzaren 16a

## Kanpo estekak

* Datuak: Q979560
# Aberystwyth

Aberystwyth Galesko mendebaldean dagoen Cardigango badiako kostaldeko udalerri bat da, Ceredigion-eko lurraldean kokatutakoa. 2011ko erroldaren arabera 13.040 biztanle zituen, horiei 10.000 unibersitate-ikasle inguru gehitu behar dizkiegula.

## Udalerria

Historikoki, azoka herria izan da, "Galesko Biarritz" eta "Galesko Oxford" ezizenez ere deitzen dute, hiriko arkitektura eta eraikin dotoreak zirela eta. Kultugune garrantzitsua ere bada, 1872. urtean bertan Aberystwyth Unibertsitatea kokatu baitzen.

## Leku interesgarriak

* Aberystwyth gaztelua
* Galesko Liburutegi Nazionalaren egoitza dago.

## Galesera

Historikoki, hiriak garrantzi handia izan du hizkuntzarekin. Izan ere, 1939an Ysgol Gymraeg Aberystwyth ("Aberystwytheko Galesezko Eskola") fundatu zuten bertan, galeserazko lehen hezkuntzako lehenenengo zentroa historian izan zena. Gaur egun ere, unibertsitatean ikasgai batzuk galeseraz jaso daitezke.
Halaber, Eisteddfod jaialdia nazio mailan hainbat urtetan antolatu dute hirian.
Azkenik, BBC Radio Cymru irrati-kateak hemen dauka haren hiru egoitzetako bat.

## Kultura

Hiri honetan Cymdeithas yr Iaith Gymraeg ("Gales Hizkuntzaren Elkartea") erakundeak bere egoitza du.

## Inguru naturala

Kostaldean kokatuta dagoen hiria da. Bestela, Mendi Kanbrikoak hiritik gertu ditugu.

## Herritar ezagunak

* Charles Bronson, (1954-), Erresuma Batuko presorik arriskutsu eta oldarkorrena izatearen ospea duen presoa.

## Iruditegia

* Constitution Hill muinotik ikusita.
* Portua.
* Hondartza eta malekoia.
* Aberystwytho Unibertsitatearen antzinako eraikina.
* Aberystwytheko itsas pasealekuko ikurrina.

## Kanpo estekak

* (Ingelesez) Aberystwytheko webgune ez ofiziala
* (Ingelesez)(Galeseraz)Unibertsitatearen webgunea
* Datuak: Q213154
* Multimedia: Aberystwyth / Q213154
# Abertzaletasun sozialista

Abertzaletasun sozialista mugimendu marxista-leninistek sustatutako abertzaletasun forma bat da. Abertzaletasun sozialistak sustatzen du herrialde marxista-leninisten barruan bizi diren pertsonek bereganatu ditzatela «aberri sozialistarekiko maitasun mugagabea, gizartearen eraldaketa iraultzailearen aldeko konpromisoa [eta] komunismoaren kausa». Marxista-leninistek aldarrikatzen dute abertzaletasun sozialista ez dagoela nazionalismoari loturik, marxistek eta marxista-leninistek nazionalismoa salatzen baitute langileak elkarren aurka jartzen dituen kapitalismoaren azpian garatutako ideologia burges gisa. Abertzaletasun sozialista eskuarki internazionalismo proletarioarekin batera defendatzen da, eta alderdi komunistek bi kontzeptuak bata bestearekin bateragarriak direla jotzen dute. Kontzeptua sobietar idazleek Karl Marxi eta Vladimir Lenini egotzi diete.
Leninek abertzaletasuna bi motatan bereizi zuen: batetik, berak abertzaletasun proletario eta sozialistatzat definitu zuena; bestetik, nazionalismo burgesa. Leninek nazio guztien autodeterminaziorako eskubidea eta nazio guztietako langileen batasun eskubidea sustatu zituen. Hala ere, chauvinismoa gaitzetsi zuen, eta harrotasun nazionalaren sentimenduak justifikatuak ala justifikaziorik gabeak izan daitezkeela aldarrikatu zuen. Leninek uste zuen inperioaren menpe zeuden nazioek aginte inperialetik nazio askapena bilatzeko eskubidea zutela.

## Erreferentziak

* 1 2 Robert A. Jones. The Soviet concept of "limited sovereignty" from Lenin to Gorbachev: the Brezhnev Doctrine. MacMillan, 1990. Pp. 133.
* ↑ Stephen White. Russia's new politics: the management of a postcommunist society. Fourth edition. Cambridge, England, UK: Cambridge University Press, 2004. p. 182.
* ↑ Stephen White. Understanding Russian Politics. Cambridge, England, UK: Cambridge University Press, 2011. Pp. 220.
* ↑ William B. Simons, Stephen White. The Party statutes of the Communist world. BRILL, 1984. Advocacy of socialist patriotism alongside proletarian internationalism shown on Pp. 180 (Czechoslovakia), Pp. 123 (Cuba), Pp. 192 (German Democratic Republic).
* ↑ The Current digest of the Soviet press, Volume 39, Issues 1-26. American Association for the Advancement of Slavic Studies, 1987. p. 7.
* ↑ Christopher Read. Lenin: a revolutionary life. Digital Printing Edition. Oxon, England, UK; New York, New York, USA: Routledge, 2006. Pp. 115.
* ↑ Terry Eagleton. Why Marx Was Right. Yale University Press, 2011. p. 217.

## Kanpo estekak

* Datuak: Q375332
# Aberwheeler

Aberwheeler , galesez: Aberchwiler, Galesko iparraldean dagoen udalerri eta komunitate bat da, Denbighshire eremuan. Wheeler ibaiaren ertzean dago, Denbigh udalerritik 6,8 kilometro iparraldera, Mold udalerritik 20,3 kilometro ipar-mendebaldera eta Ruthin udalerritik 17,7 kilometro iparraldera.
2011ko erroldaren arabera 298 biztanle zituen, horietako %31,6a galesaz mintzatzen zen.

## Kanpo estekak

* Datuak: Q13125322
* Multimedia: Aberwheeler / Q13125322
# Agamidae

Agamidae narrasti familia bat da, Iguania barruan sailkatua.

## Azpifamiliak

* Agaminae
* Amphibolurinae
* Draconinae
* Hydrosaurinae
* Leiolepidinae
* Uromasticinae

## Kanpo estekak

* Datuak: Q191102
* Multimedia: Agamidae / Q191102
* Espezieak: Agamidae
# Agameda

Agameda antzinako grezieraz: Ἀγαμήδη; ca. K. a. XII. mendea) Antzinako greziar mitologia eta elezaharretako emakumea zen, Homeroren arabera Lurrean hazten diren landare guztiak sendatzeko ahalmena zuen mediku grekoa.
Elis edo Elide estatu independentean jaio zen, Augias Epeanoen erregearen alaba zaharrena zelarik. Mulius-ekin ezkondu zen, Elide eta Pilos-en arteko gudan Nestorrek hil zuen lehen gizona. Hyginus autorearen arabera, Poseidonekin batera Belus, Actor eta Dictys-en guraso da. Propertzio eta Teokritok Perimede deitu zuten. Garai helenistikorako (ca. K. a. IV-I. mendeak) Zirtze edo Medea bezalako sorgin pertsonai ospetsu bezala ezaguna zen.

## Erreferentziak

* ↑ «Homer, The Iliad, Scroll 11, line 668» www.perseus.tufts.edu (Noiz kontsultatua: 2020-04-05).
* ↑ Ogilvie, Marilyn Bailey; Harvey, Joy Dorothy. (2000). The biographical dictionary of women in science : pioneering lives from ancient times to the mid-20th century. New York : Routledge (Noiz kontsultatua: 2020-04-05).
* ↑ Smith, William. (2005). A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood.. (Noiz kontsultatua: 2020-04-05).
* ↑ «HYGINUS, FABULAE 150-199 - Theoi Classical Texts Library» www.theoi.com (Noiz kontsultatua: 2020-04-05).
* ↑ Propertius, Sextus. (1912). Propertius. With an English translation by H.E. Butler. London Heinemann (Noiz kontsultatua: 2020-04-05).
* ↑ «THEOCRITUS, IDYLLS 1-4 - Theoi Classical Texts Library» www.theoi.com (Noiz kontsultatua: 2020-04-05).
* ↑ (Ingelesez) Dickie, Matthew W.; Dickie, Matthew W.. (2004-03-09). Magic and Magicians in the Greco-Roman World. Taylor & Francis ISBN 978-0-203-45841-9. (Noiz kontsultatua: 2020-04-05).
* Datuak: Q390348
# Alexandria Bay (New York)

Alexandria Bay New York estatuko herri bat da. Jefferson konderrian kokatua dago. 2010ean 1.078 biztanle zituen, 1,98 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2166832
* Multimedia: Alexandria Bay, New York / Q2166832
# Alexandriako Serapeuma

Alexandriako Serapeuma edo Serapeoa, Serapisen gurtzarako santutegi monumental bat izan zen, K. a. 300ean Ptolomeo I.a Soterrek sortutakoa eta Alexandria hirian kokatutakoa.
Tradizioa, Plutarko entsegugile eta biografialari handiak (46-125) ematen dituen berrietan oinarritzen da, Egiptoko Ptolomeo I.a Soter faraoiak, Sinopen (gaur egungo Turkiako Sinop hirian) zegoen jainkoaren estatua lapurtu zuela dioena, Itsaso Beltzaren kostaldean dagoen hiria, Krimeako kostaldearen parean. Historian zehar, aditu askok aztertu dute gai hau, eta batzuk, Plutarkoren istorioa errealitate historikoarekin ez datorrela bat diote.
Historialariek, jainko hau, greziar eta egiptoar mitologien arteko sinkretismoaren ondorio dela baieztatzen dute. Serapisek, Osiris eta Apis jainko egiptoarrak barneratzen ditu, hauen gurtza, greziar mitologiako Zeus eta Hadesekin lotzen zena. Ptolomeo I.a Soterrek, Alexandriako jainko zaindaria bihurtu zuen maisuzko ekintza politiko batean, egiptoar tradizionalistenek zein, gutxi gora-behera berria zen greziar biztanleriak jainko hau onartzea lortu zuena. Jainko hau, bizardun gizon bat bezala, eserita, eta buruan saski antzeko bat duela irudikatu zen, lurraren emankortasunaren ikurra, haziz betea dagoela suposatzen baita.

## Tenplua eta bere historia

Ptolomeo I.a Soterrek eraikiarazi zuen Serapisi sagaratutako lehen tenplua. Dirudienez, eraikin nahiko xalo eta sinplea zen. Ptolomeo izan zen jainko honen gurtza sartu zuena. Ptolomeo III.ak zabaldu zuen, Alexandriako Liburutegia eraikiaraztea agintzen zuen aldi berean. Klaudio erromatar enperadoreagandik hasita (41-54), tenplua, eboluzionatzen eta santutegi handi baten neurriak hartzen joan zen, 185x92 metrora heldu arte. Honela, Alexandriako akropolia, eraikin sail batekin edertzen zihoan: aipaturiko tenplua eta liburutegiaz gain, Anubisen tenplua, Isisena, animalia sakratuen nekropoliak, Seti I.aren obeliskoak eta Serapisen zutabe handia gehitu ziren, azken hau, III. mendean oraindik tente zegoelarik.
Traiano erromatar enperadorearen garaian (98-117), Alexandrian, juduen iraultza bat egon zen, eta tenplua suntsitua izan zen. Beranduago, Trajanoren ondorengoa izan zen Hadrianoren erregealdian (117-138), berreraiki egin zen. Hadrianok, Apis idiaren estatua handia zizelkarazi zuen, Museo Greko-erromatarrean dagoena.
Tenpluak, aktibitatea izan zuen mendeetan zehar, erromes mota orok asko bisitatua izan zelarik, 391n, Alexandriako aitalehen kristaua zen Teofilo Alexandriakoak, fanatismo erlijiosoz haserre bizian zegoen jendetza baten aurrean, liburutegia suntsitu zuen arte. Serapeoa, orduan, harriz harri bota zen, eta, bere hondakinen gainean, tenplu kristau bat eraiki zen San Joan Bataiatzaileari sagaratua. Tenplu berri hau, oso-osorik iritsi zen X. mendea arte.
Toki sakratura, ehun eskailera maila igoz sartzen zen. Kanpoaldea, haitzurdinez estalia zegoen, eta barnealdeko hormak, metal preziatuz. Han zegoen Serapisen estatua monumentala.

## Beste serapeum batzuk

* Saqqarako Serapeuma

## Kanpo estekak

* Datuak: Q521646
* Multimedia: Serapeum of Alexandria / Q521646
# Alexandriako tiroketa (2023)

Alexandriako tiroketa 2023ko urriaren 8an gertatu zen, polizia-agente batek Alexandriako (Egipto) autobus-bidaiari talde baten aurka tiro egin zuenean.
Erasoa Ponpeioren Zutabera egindako bidaia batean gertatu zen. Bi turista israeldar eta gidari turistiko egiptoar bat hil ziren, eta beste israeldar arin zauritu zen. Ondoren, erasoaren susmagarria atxilotu egin zuten.

## Erreferentziak

* ↑ https://www.jpost.com/breaking-news/article-764216
* ↑ https://www.timesofisrael.com/two-israeli-tourists-killed-in-shooting-attack-at-egyptian-tourist-site/
* ↑ https://news.sky.com/story/policeman-shoots-dead-two-israelis-at-egyptian-tourist-site-in-alexandria-local-media-12979928

## Kanpo estekak

* Datuak: Q122974494
# Alexandria city konderria (Virginia)

Alexandria city konderria (ingelesez: Alexandria city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 139.966 biztanle zituen, Alexandria city kilometro koadroko azaleran.

## Geografia

Alexandria city konderriak 40,06 kilometro koadro ditu. Horietatik 1,14 ura dira. Beste 38,92 lurra dira. Biztanleria dentsitatea 3493,91 da.

## Demografia

2010eko zentsoan bizi ziren 139.966 pertsonetatik 97.402 txuriak edo hispanoak dira. Horietatik hispano edo latino kategorian 22.524 dira. 29.778 beltzak edo afroamerikarrak. 327 amerikar natiboak ziren eta 109 Hawaii edo Pazifikoko irletako natiboak. 8.351 asiarrak ziren. Bestelako arraza bat kategorian 485 biztanle daude. Bukatzeko euren burua arraza bat baino gehiagotan 3.514 pertsonek kokatzen zuten.

### Biztanleria piramidea
## Kanpo estekak

* Datuak: Q25479016
# Alexandriako Pleiadea

Alexandriako Pleiadea Ptolomeo II.a Filadelfoaren garaian (K.a. 285-246), konstelazioaren eredura, zazpi poeta biltzen zituen talde bat izendatzeko erabili zen izena da. Kaltzisko Likofron, Etoliako Alexandro eta Bizantziako Homero haietarikoak bide ziren, baina gainerako taldekideen izenak eztabaidatuak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/05/01 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q745205
# Alexandriako mero

Alexandriako mero (Epinephelus fasciatus) Epinephelus generoko animalia da. Arrainen barruko Serranidae familian sailkatzen da. Mundu osoko itsaso tropikaletan bizi da.

## Taxonomia

Taxonomian hainbat sinonimo ditu:
* Cerna alexandrina (Valenciennes, 1828)
* Cerna chrysotaenia (non Doderlein, 1882)
* Epinephalus alexandrinus (Valenciennes, 1828)
* Epinephalus fasciatus (Forsskal, 1775)
* Epinephelus alexandrinus (Valenciennes, 1828)
* Epinephelus emoryi Schultz, 1953
* Epinephelus goreensis (non Valenciennes, 1830)
* Epinephelus spiramen (non Whitley, 1945)
* Epinephelus tsirimenara (Temminck & Schlegeli, 1842)
* Epinephelus variolosus (Valenciennes, 1828)
* Epinephelus zapyrus Seale, 1906
* Epinephelus zaslavskii (non Poll, 1949)
* Holocentrus erythraceus Bloch & Schneider, 1901
* Holocentrus forskael Lacepede, 1802
* Holocentrus marinatus Lacepede, 1802
* Holocentrus oceanicus Lacepede, 1802
* Holocentrus rosmarus Lacepede, 1802
* Perca fasciata Forsskal, 1775
* Perca maculata Forster, 1844
* Plectropoma fasciata (Forsskal, 1775)
* Serranus alexandrinus (Valenciennes, 1828)
* Serranus cruentatus De Vis, 1884
* Serranus fasciatus (Forsskal, 1775)
* Serranus geometricus De Vis, 1844
* Serranus marginalis (Bloch, 1793)
* Serranus oceanicus (Lacepede, 1802)
* Serranus subfasciatus De Vis, 1884
* Serranus tsirimenara Temminck & Schlegeli, 1842
* Serranus variolosus Valenciennes, 1828

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Epinephelus fasciatus», FishBase webgunean. Bertsioaren data: 2006(e)ko apirila.

## Ikus, gainera

* Epinephelus
* Serranidae

## Kanpo estekak

* FishBase.org
* Datuak: Q2281131
* Multimedia: Epinephelus fasciatus / Q2281131
# Alexandria (argipena)

Alexandria izenak esanahi zenbait ditu:
* Alexandria, Egiptoko hiria;
* Alexandria edo Iskandariya, Irakeko hiria;
* Alexandria, Alabamako hiria.
* Alexandria, Louisianako hiria.
# Aizburua Beteranoen Arraunketa Kluba

Aizburua Beteranoen Arraunketa Kluba Erandioko Astrabudua auzoko arraun taldea da.

## Historia

1956an batel estropada batean hartu zuen parte Aitz Burua Arraun Taldeak. Hurrengo urtetan hainbat estropada jokatu zituen baina ez zuen trainerurik atera.
Talde haren oroimenez 2022an beteranoen trainerua ateratzea erabaki zuten astrabuduarrek eta Aizburua Beteranoen Arraunketa Kluba sortu zuten. 2023an ABE Ligarako estropada bat antolatu zuen.

## Erreferentziak

* ↑ «AIZBURUA BETERANOEN ARRAUNKETA KLUBA» www.euskadi.eus 2022-02-25 (Noiz kontsultatua: 2023-08-05).
* ↑ «Bandera Aizburua» traineras.es (Noiz kontsultatua: 2023-08-05).

## Kanpo estekak

* Aizburua Arraun Elkartearen webgunea.